A következő feladatok megoldása nem kötelező, de ajánlott!

Pénzügy példatár Tesztkérdések 
· a pénz kialakulása, pénzteremtés mechanizmusa témakörhöz 105-107.o.

· a pénz időértéke témakörhöz 108-110.o.

· a bankrendszer, a monetáris politika eszközrendszere témakörhöz 111-115.o.
 (a tesztfeladatok nagy valószínűséggel „visszaköszönnek” a 2011. 08. 28.-án esedékes röpdolgozatban!)
Pénzügy példatár 16/2; 17/3; 24/1,2,3; 25/4; 26/5,6 feladat
A következő feladatok megoldása kötelező, a megoldásokat mellékszámítással e-mail-ben várom 2011.11.10.-ig! Az indokolatlanul késedelmesen elküldött házi feladatok értékelése elégtelen!
I. Elméleti feladat
Határozza meg, hogy az táblázatba foglalt pénzügyi események mely alapvető bankügylethez tartoznak!

Egy kereskedelmi bankra vonatkozóan a következő pénzügyi események ismertek!
	Pénzügyi esemény
	Aktív bankügylet
	Passzív bankügylet

	A kereskedelmi bank lombardhitelt kap a jegybanktól
	
	

	Egy magánszemély betétszámlát nyit a kereskedelmi banknál
	
	

	A kereskedelmi bank államkötvényt vásárol.
	
	

	Egy magánszemély lakásépítési hitelt vesz fel a kereskedelmi banktól.
	
	

	A bank hitelt vesz fel egy másik banktól.
	
	

	A bank által kibocsátott letéti jegyből egy magánszemély vásárol.
	
	

	A bank felé egy magánszemély lakásépítési hitelt törleszt.
	
	


II. Számítási feladatok:
1. Egy kereskedelmi bank egy kisvállalkozáshoz 300.000 Ft hitelt hajlandó kihejezni. A hitelt két év alatt kell visszafizetni, az évi kamatláb 33%.

a) Számítsa ki, hogy ha a vállalkozás a bankhitel felvétele helyett váltóval rendezi fizetési kötelezettségét, mennyi a váltó névértéke?

b) Mekkora diszkontrátát alkalmaz egy leszámítoló bank abban az esetben, ha a vállalkozás az első év végén eladja a váltóját, és a bank 379.050 Ft-ot ad érte?

2. Egy gazdasági társaság egy 4.332.000 Ft névértékű váltóval rendelkezik, amelynek lejárata 161 nap. A kibocsátás után 110 nappal a társaság, tekintettel a likviditási problémájára. 4.248.000 Ft pénzhiányt prognosztizál. A probléma megoldására két alternatíva mutatkozik:

a) a birtokában lévő váltó leszámítoltatása egy kereskedelmi banknál, melyre nézve a leszámítolási kamatláb 15 %, a kezelési költség 1,5%;

b) rövid lejáratú hitel felvétele a váltó lejáratáig a számlavezető banktól, 22%-os kamatfeltétellel.

Végezzen számításokat arra vonatkozóan, hogy 360 napos év feltételezésével melyik alternatívát célszerű választani!

3. Egy kft. egy 5.280.000 Ft névértékű váltóval rendelkezik, melynek lejárata 186 nap. A kibocsátás után 131 nappal a kft.-nek szüksége van 5.100.000 Ft-ra. A pénzhiány megoldására két lehetőséget mérlegel:

· egykereskedelmi banktól hitelt vesz fel a váltó lejáratáig 24%-os kamatra, 1,5 %-os kezelési költség mellett;

· a váltót 22%-os leszámítolási kamatláb mellett leszámítoltatja a kereskedelmi banknál, ahol a bank felszámítja az 1,5%-os kezelési költséget is.

Számításokkal alátámasztva válaszzon a két lehetőség közül! Az évet 360 nappal számítsa!

4. Egy kft. alapanyagot vásárol egy bt.-tól 1.680.000 Ft értékben. A két vállalkozás megállapodása alapján a kft. váltót ad a bt.-nek, vagyis váltóval fizet, mely váltó 90 napra szól.

a) Számítsa ki a váltóösszeget annak feltételezésével, hogy a hitelkamatláb 20%, és az év napjainak száma 360!

A bt.-nek a váltó kibocsátását követő 60 nap múlva 1.746.360 Ft-ra van szüksége fizetési kötelezettségeinek rendezésére, így két lehetőséget mérlegel:

b) a birtokában lévő váltót leszámítoltatja egy kereskedelmi banknál, 12%-os leszámítolási kamatláb mellett. Így milyen összeghez jut?

c) a kereskedelmi banktól hitelt vesz fel a váltó lejáratáig, amely esetben a hitelkamaton kívül 1,5%-os kezelési költséget is fizetnie kell. Milyen összegű kötelezettségre számíthat?

5. Egy kft. 3.120.000 Ft értékű váltót fogadott el követelése fejében egy bt.-től, 136 napos lejáratra. A lejárat előtt 81 nappal a kft. a váltót leszámítoltatta egy kereskedelmi banknál 18%-os leszámítolási kamatláb és 1%-os kezelési költség mellett. A kereskedelmi ban 41 nap múlva, 10%-os viszontleszámítolási kamatláb mellett viszontleszámítoltatta a váltót az MNB-nél.

a) Milyen összeget kapott a vállalkozás a váltója fejében a kereskedelmi banktól?

b) Határozza meg a bankok kamatjövedelmét!

6. Egy 270 napos kereskedelmi hitelről váltót állítottak ki. A kereskedelmi hitel alapja 2 520 000 Ft-os áru ügylet. A kereskedelmi hitel kamatlába 18%.

a) Mekkora a váltó névértéke?

b) A kiállítást követő 70. nap leszámítoltatják. A kamatláb évi 17%. Mekkora a váltó diszkontált értéke?

c) 60 nappal a lejárat előtt a váltót viszontleszámítol-tatják. A jegybank által meghirdetett éves diszkontláb 16,5%. Mekkora a viszontleszámítolt váltóösszeg?
7. Egy kereskedelmi bank a betét után 120 napra 5.000 Ft kamatot számolt el december 31-én. A kamatláb 3%. Határozza meg, hogy – 360 napos év feltételezésével – mennyi volt a betét összege!
8. Mekkora a 153 napos váltók éves diszkontlába, ha az 1-30 napos, 31-90 napos, 91-180 napos, 181-360 napos hitelek éves kamatlába rendre 14%, 15%, 16%, 16,5%?
9. Egy 240 napos váltó diszkontlába évi 8%.

Ez hány %

a) 240 napra vetített diszkontlábnak

b) éves névleges kamatlábnak

c) 240 napra vetített kamatlábnak

felel meg?

10. 180 napos hitelre 10% kamatot kell fizetni.

Ez hány %-os…

a) éves névleges kamatlábnak felel meg?

b) 180 napra vetített kamatlábnak felel meg?

c) éves diszkontlábnak felel meg?

d) 180 napra vetített diszkontlábnak felel meg?

11. Egy 108 nap múlva esedékes 500.000 Ft-ról szóló váltó diszkontált értéke 459.200 Ft. Mekkora az éves szintű hitelkamatláb?
12. Egy 135 nap múlva esedékes 400.000 Ft-ról szóló váltó diszkontált értéke 372.700 Ft. Mekkora az éves szintű leszámítolási kamatláb?

